ai4bharat/Pralekha huggingface dataset:
زراعت اور کاشتکاروں کی فلاح و بہبود کی وزارت
پان میتھی کی پیداوار
راجستھان کی ریاستی حکومت نے ایک پالیسی بنائی ہے جس کا نام ’’راجستھان ایگرو- پروسیسنگ، ایگری- بزنس اینڈ ایگری- ایکسپورٹ پروموشن پالیسی 2019‘‘ ہے۔ اس کا مقصد فینوگریک/ پان میتھی سمیت باغبانی فصلوں کے لئے پروسیسنگ یونٹوں کا قیام ہے۔
حکومت ہند کی وزارت صنعت و تجارت کے ماتحت ادارہ اسپائسیز بورڈ نے راجستھان کے ناگوڑ ضلع کے پڑوس میں واقع جودھپور میں ایک اسپائسیز پارک قائم کیا ہے۔ اس اسپائسیز پارک میں دھنیا اور فینوگریک جیسے مسالوں کے لئے مخصوص پروسیسنگ سہولیات ہیں۔
مزید برآں مشن فار انٹگریٹڈ ڈیولپمنٹ اآف ہارٹیکلچر کے پوسٹ ہارویسٹ مینجمنٹ کمپونینٹ کے تحت پرائمری /موبائل/ منیمل پروسیسنگ یونٹوں کے قیام کے لئے مدد دستیاب ہے۔ مشن فارانٹگریٹڈ ڈیولپمنٹ آف ہارٹیکلچرایک مرکزی اسکیم ہے جس کا نفاذ ملک میں مسالوں سمیت باغبانی شعبہ کی جامع ترقی کے لئے سال 15-2014 سے کیا جارہا ہے۔
یہ اطلاع زراعت اور کسانوں کی بہبود کے مرکزی وزیر جناب نریندر سنگھ تومر نے آج لوک سبھا میں ایک تحریری جواب میں دی۔
وزارات ثقافت
ملک کی وراثت اور ثقافت کے تحفظ کے لیے ایکشن پروگرام
نئی دہلی،02فروری/ثقافت اور سیاحت کے وزیر مملکت آزادانہ چارج جناب پرہلاد سنگھ پٹیل نے آج راجیہ سبھا میں ایک تحریری جواب میں بتایا کہ ثقافت کی وزارت کے مختلف مقاصد میں مختلف اسکیموں کے ذریعہ مختلف ثقافت کی یکجہتی سمیت فن اور ثقافت کی تمام شکلوں کو فروغ دینااور انھیں پھیلانا اور ان کا تحفظ کرنا ہے۔
وزارت، بھارت کی معقول اور غیر معقول ثقافت کی وراثت سے نمٹتی ہے۔ یہ وراثت یادگاروں اور آرکیلوجی، فوک اور قبائلی آرٹ،ادب ، آثار قدیمہ، لائبریری، موسیقی، رقص اور ڈرامہ سمیت پرفورمنگ آرٹس نیز مصوری کی شکل میں ویژول آرٹس ، سنگ تراشی اور گرافکس سمیت بہت سی لڑیوں کا احاطہ کرتی ہے ۔ ملک کی ثقافتی وراثت کے تحفظ ، اس کے فروغ اور اسے بچانے سے متعلق وزارت کی تمام سرگرمیاں دو منسلک دفاتر ، چھ ذیلی دفاتر اور 34 خود مختار تنظیموں کے ایک نیٹورک کے ذریعہ لاگو کی جاتی ہیں۔ فن اور ثقافت کے پھیلاو اور اس کے فروغ کے لیے وزارت کے واسطے براہ راست بہت سی اسکیمیں شروع کی گئی ہیں۔ اس کی سرگرمیاں ، پروجیکٹس اور پروگرام، آرکیلوجی ، میوزیم ،آرکائیوز، اینتھروپولوجی، پروفارمنگ آرٹس، پبلک لائبریرز، بدھیسٹ اور تبتی انسٹی ٹیوٹ ،سینٹی نریز اور اینیورسریز، انٹر نیشنل کلچرل ریلیشن، گاندھی ہیری ٹیج مشن کی مختلف اسکیموں کے تحت منعقد کیے جاتے ہیں ۔
۔ ۔ ۔ ۔ ۔ ۔ ۔ ۔ ۔
(ش ح۔ح ا۔ ج (

U-1692,
(Visitor Counter : 54
بھاری صنعتوں کی وزارت
بھاری صنعت کے مرکزی وزیر نے کرن لیک ریزالٹ ، کرنال میں سولر الیکٹرک وھیکل  چارجنگ اسٹیشن کا افتتاح کیا
بھارت ہیوی الیکٹرکلس لمیٹیڈ  کے ذریعہ قائم شمسی توانائی پر مبنی الیکٹرک وھیکل چارجنگ اسٹیشنوں  کے نیٹ ورک کے ساتھ ہی دہلی- چنڈی گڑھ شاہراہ ملک کی پہلی الیکٹرک گاڑیوں کے موافق شاہراہ بن گئی ہے۔ اسے بھاری صنعت کی وزارت کی اسکیم فیم-1، [ بھارت میں  اور الیکٹرک موٹرگاڑیوں کو تیزی سے اپنانے اور ان کی مینوفیکچرنگ ] کے تحت قائم کیا گیا ہے۔ کرن لیک ریزالٹ میں جدید ترین الیکٹرک گاڑیوں کی چارجنگ اسٹیشن کا افتتاح بھاری صنعتوں کے مرکزی وزیر ڈاکٹر مہندر ناتھ پانڈے نے بھاری صنعتوں کی وزارت  میں سکریٹری جناب ارون گوئل اور بی ایچ ای ایل کےچیئرمین اور منیجننگ ڈائرکٹر ڈاکٹر نلن سنگھل کی موجودگی میں کیا۔ اس موقع پر بھاری صنعتوں کی وزارت اور بھارت ہیوی الیکٹرکلس لمیٹیڈ کے دیگر سینئر افسران بھی موجود تھے۔
ملک کے 75 ویں یوم آزادی پروزیراعظم نریندر مودی کی تقریر کو یاد کرتے ہوئے ڈاکٹر پانڈے نے کہا ، ’’ عزت مآب وزیراعظم نے واضح طور پر اس بات پر زور دیا کہ ماحولیات کے تحفظ کی قومی سلامتی کی طرح ہی اہمیت ہے اور بھارت توانائی کے شعبے میں خودکفیل بننے کی سمت میں سبھی ہرطرح کی کوششیں کررہا ہے۔ ‘‘
بھارت ماحولیات تحفظ کی ایک جیتی جاگتی آواز ہے، جس میں آب و ہوا میں تبدیلی ، توانائی کے تحفظ، صاف ستھری توانائی وغیرہ کی کوششیں شامل ہیں اور ماحولیات میں ملک کی کوششوں نے مطلوبہ نتائج دینے شروع کردیئے ہیں۔ انہوں نے کہا کہ ، یہ محترم وزیراعظم کے نقطہ نظر پر مبنی نشانوں کو حاصل کرنے کی سمت میں ایک اہم قدم ہے۔
کرن لیک ریزالٹ میں قائم ای وی چارجنگ اسٹیشن ، اسٹریٹجک طور پر دہلی-چنڈی گڑھ شاہراہ کے بیچ میں واقع ہے ، اور اس اسٹیشن میں ملک میں چلنے والی سبھی طرح کی ای کاروں کو چارج کرنے کے لئے ضروری آلات لگائے گئے ہیں۔ اس کے ساتھ ہی کمپنی جاری سال سے اس شاہراہ پر قائم دیگر چارجنگ اسٹیشنوں کو جدید بنانے پر بھی کام کررہی ہے۔
ہر 25 سے 30 کلومیٹر کے فاصلے پر اسی طرح کے ای وی چارجنگ اسٹیشن قائم کئے جائیں گے۔ ان کے بن جانے سے الیکٹرک گاڑیوں کو استعمال کرنے والوں کو چارجنگ کے مسئلے سے نجات ملے گی اور دو شہروں کے درمیان سفر کرنے کے لئے ان کا اعتماد بڑھے گا۔ سولر الیکٹر وھیکل چارجنگ اسٹیشن انفرادی گرڈ سے جڑے روف ٹاپ سالرس پلانٹس سے لیس ہیں، جو چارجنگ اسٹیشنوں کو گرین اور صاف ستھری توانائی سپلائی کریں گے۔
کانکنی کی وزارت
حکومت اپنی حقیقی صلاحیتوں کا احساس کرنے کے لئے کانکنی کے شعبے میں متعدد ڈھانچہ جاتی سدھاروں کو لارہی ہے: جناب پرہلاد جوشی
نئی دہلی،2دسمبر 2020/کوئلہ اور کانکنی کے مرکزی وزیر جناب پرہلاد جوشی نے کہا کہ حکومت اپنی حقیقی صلاحیت کا احساس کرنے کے لئے کانکنی شعبے میں متعدد ڈھانچہ جاتی اصلاحات کو لارہی ہے۔ جناب جوشی آج گلوبل مائنگ سمٹ یا عالمی کانکنی سربراہ کانفرنس بین الاقوامی کانکنی اور مشینری نمائش کے 15ویں ایڈیشن سے خطاب کررہے تھے۔
جناب جوشی نے کہا کانکنی شعبے میں مجوزہ ڈھانچہ جاتی یا ساختی تبدیلیاں یا اصلاحات کا مقصد کھوج سے لے کر پیداوار تک ایک سہل بدلاؤ یو یقینی بنانے کے لئے تلاش میں نجی شعبے کی حصہ داری کو بڑھاوا دینا معدنیات بلاکوں کو نیلامی کے لئے کھوج کے معیارات کی دوبارہ تعریف لکھنا ہے۔ یہ اصلاحات کانکنی حقوق کو مختص کرنے کے لئے لائسنس ، کانکنی لیز یا پٹے یا کھلے ایکڑ لائسننگ پالیسی کو ممکن بناتے ہوئے بلاکوں کی نیلامی کو کھوج کے معیارات کو دوبارہ سے متعارف یا دوبارہ تعریف کرے گا۔ جس سے کانکنی کی پیداوار کو بہت بڑا فروغ ملے گا۔
فعال سدھاروں سے جڑے حکومت کے نظریے پر روشنی ڈالتے ہوئے جناب جوشی نے کہاکہ مارچ،2020 کو اہم مدت تھی، جب بڑی تعداد میں ورکنگ کانوں کے پٹے ختم ہوگئے تھے اور انہیں فوری طور پر نیلام کرنا پڑا، حکومت نے ایک فعال صنعت کے مطابق سب سے بڑا قدم اٹھاتے ہوئے ایک آرڈی نینس جاری کرکے تمام قانونی منظوریوں کو نئے پٹوں میں منتقل کیا۔ خام مال کی بغیر رکاوٹ پیداوار کو یقینی بنانے کی سمت میں یہ ایک اہم قدم تھا۔
جناب جوشی نے کہا کہ اس خصوصی سدھار کے نتیجے میں حوصلہ افز نتیجے حوصلہ افزا رہے ہیں اور اس آرڈی نینس کی موجودگی میں ، اڈیشہ نے حال ہی میں بڑی تعداد میں خام لوہے یا خام فولاد کانوں کی کامیاب نیلامی کی ہے۔
حکومت یہ اس بات کو یقینی بنانے کے لئے پوری طرح سے پرعزم ہے، کہ ملک کے معدنی وسائل کی نیلامی پوری طرح سے کامیاب ہو اور یہ ریاستی حکومتوں کے لئے محصول اور روزگار پیدا کرسکے۔
جناب جوشی نےکہا کہ کانکنی صنعت ہندستان کی پانچ ٹریلین امریکی ڈالر کی حوصلہ افزا ترقی کے مرکز میں ہے۔ ہندستان وسیع قدرتی وسائل سے مالا مال ہےاور اس صنعت نے ملک کی معیشت میں کئی طرح سے تعاون دیا ہے جیسا کہ جی ڈی پی میں راست تعاون ، ڈاؤن اسٹریم صنعتوں اور روزگار کی ترقی کے ذریعہ بالواسطہ تعاون ۔
انہوں نے کہا کہ صنعتی ترقی کے ساتھ کانکنی شعبے کے باہمی تعلق کو دیکھتے ہوئے ، حکومت نے کچے مال کی دستیابی، ملک کی معیشت اور قدرتی وسائل کے انتظام کے سلسلہ میں اپنی ترجیحات کو بھی بدل لیا ہے۔ یہ یقینی بنانا حکومت کی اولین ترجیح ہے کہ کاروبار کرنےمیں آسانی شفافیت اور مقررہ مدت میں عملوں کو سازگارماحول میں کاروبار کرنے میں آسانی کے مطابق ہو۔
حکومت کے ذریعہ کانکنی اور کوئلے کے شعبے میں حال ہی میں کئے گئے سدھاروں کے بارے میں تفصیل سے بتاتے ہوئے جنا ب جوشی نے کہاکہ روزگار پیدا کرنے ، ایندھن کی درآمدپر انحصار کم کرنے اور اقتصادی ترقی کی حوصلہ افزائی کرنے کے علاوہ کوئلے کے شعبے کو نجی اکائیوں کے کھولنے سے ملک میں اگلے پانچ سات برسوں میں بھاری سرمایہ کاری ہوگی۔
خام دھات اور غیر دھات کی کانکنی کی کھوج میں راست غیر ملکی سرمایہ کاری کو سو فی صد تک خودکار بنانے کی حوصلہ افزائی کی گئی ہے۔ جیولوجکل سروے آف انڈیا نے مختلف معدنیاتی پیداوار سے متعلق تقریباً 400 معدنیات کی کھوج پروجیکٹ کو نافذکرکے اپنی کھوج سے متعلق سرگرمیوں کو تقریباً دو گنا کردیا ہے۔
م ن۔ ش ت۔ج
Uno-7748
(Visitor Counter : 68
خواتین اور بچوں کی ترقیات کی وزارت
این آئی پی سی سی ڈی ہیڈ کواٹر نے اے ڈبلیو سیز میں بچوں کے والدین اور دیکھ بھال کرنے والوں کے لیے کھلونے پر مبنی ای سی سی ای سرگرمیوں کے بارے میں ایک بیداری پروگرام کا اہتمام کیا
اے ڈبلیو سیز میں بچوں کے والدین اور نگہداشت کرنے والوں کے لیے کھلونے پر مبنی ای سی سی ای سرگرمیوں کے بارے میں بیداری پروگرام 13-14 ستمبر، 2023 کو این آئی پی سی سی ڈی، نئی دہلی کے ذریعے منعقد کیا گیا۔ پروگرام میں 50 شرکاء نے شرکت کی۔
کانکنی کی وزارت
مرکزی وزیر پرہلاد جوشی نے کہا ہے کہ مرکز معدنیات کی دریافت میں تیزی لانے پر توجہ مرکوز کر رہا ہے
ریاستی سرکاروں سے کانکنی بلاکوں کی نیلامی میں زیادہ سرگرم رہنے پر زور دیا
14 ریاستی سرکاروں کو بھارت کے ارضیاتی جائزے کی ایک سو ویں جی 4 مرحلے کی معدنی بلاک رپورٹس سونپی گئیں
نئی دہلی ،08ستمبر ، 2021 :
کوئلے کانکنی اور پارلیمانی امور کے مرکزی وزیر جناب پرہلاد جوشی نے کہا ہے کہ کانکنی کی وزارت ملک کے کانکنی کے شعبے میں جامع اصلاحات لانے کے لئے کانکنی اور معدنیات  ایم ایم ڈی آر شق میں مزید ترمیم کئے جانے پر غور کر رہی ہے ۔ انہوں نے کانکنی کے شعبے سے ، ملک کی مجموعی گھریلو پیداوار جی ڈی پی میں اپنے اضافے کو بڑھا کر 2.5 کرنے پر زور دیا۔ کانکنی کی وزارت کے ذریعہ آج مختلف ریاستوں کو بھارت کے ارضیاتی جائزے  کی ایک سو ویں جی 4 معدنی بلاکس رپورٹس کو سونپے جانے کی ایک تقریب سے خطاب کرتے ہوئے جناب جوشی نے کہا کہ کانکنی کی وزارت دریافت کرنے والے پرائیویٹ اداروں کو تسلیم کرائے جانے کے عمل کے آخری مرحلے میں ہے ۔
جناب جوشی نے کانکنی بلاک رپورٹس حاصل کرنے والی ریاستوں سے رپورٹس پر بلا تاخیر کارروائی کرنے کے لئے کہا تاکہ نیلامی کے عمل کو تیز کیا جا سکے ۔ انہوں نے ریاستوں کو مزید مالی مدد فراہم کرنے کی بھی کانکنی کی وزارت کو بھی ہدایات دیں ۔
وزیر موصوف نے ریاستوں کو مرکز کی جانب سے سبھی طرح کی مدد فراہم کئے جانے کا یقین دلاتے ہوئے کہا کہ کوئلے کے چوتھے سب سے بڑے ذخائر ہونے کے باوجود بھارت ابھی بھی تھرمل کو ئلہ درآمد کر رہا ہے اور ہماری معدنی صلاحیت آسٹریلیا جیسے معدنیا ت سے مالا مال ملکوں سے کسی بھی طرح کم نہیں ہے ۔
وزیر موصوف نے کہا کہ آتم نربھر بھارت کے ساتھ ساتھ ، بھارت کو 50 کھرب امریکی ڈالر والی معیشت بنانے کے لئے ، معدنیات کا شعبہ نہایت اہمیت کا حامل ہے ۔
پچھلی کئی دہائیوں کے دوران یہ شعبہ تنازعات کا شکار ہو گیا تھا اور سیاسی بے حسی کے سبب اس میں رکاوٹیں پیدا ہو گئی تھیں ۔ جناب جوشی نے مزید کہا کہ وزیر اعظم نریندر مودی کی لیڈرشپ میں موجود ہ حکومت نے کانکنی کے شعبے کو مضبوط کرنے اور ملک میں معدنیات کے شعبے کی دریافت میں تیزی لانے کے لئے یکسر تبدیلی والے گئی اقدامات کئے ہیں ۔
کانکنی کوئلے اور ریلویز کے وزیر مملکت جناب راؤ صاحب پاٹل دانوے نے ورچول طور پر تقریب سے خطاب کرتے ہوئے کہا کہ ریاستوں کی جانب سے کانکنی کے عمل کو جلد سے جلد شروع کئے جانے کی ضرورت ہے جس سے توانائی اور ٹرانسپورٹیشن کی بھی معقول طریقے سے حوصلہ افزائی کی جا سکے ۔
آج کانکنی بلاک رپورٹس حاصل کرنے والی ریاستوں میں مدھیہ پردیش کو سب سے زیادہ 21 رپورٹس حاصل ہوئی ہیں اس کے بعد کرناٹک اور آندھر پردیش کو نو-نو رپورٹس حاصل ہوئی ہیں ۔
اس پروگرام میں حصّہ لینے والے بہار کرناٹک اور مدھیہ پردیش کے وزراء ممالکت نے مرکز سے حاصل سبھی طرح کی امداد کے لئے اپنی مسرت کا اظہار کیا ۔
اس تقریب میں کانکنی کی وزارت کے سیکریٹری جناب آیوش ٹنڈن ، بھارت کے ارضیاتی جائزے  ڈائریکٹر جنرل جناب راجیندر سنگھ گارکھل سمیت دیگر سینئر عہدیداروں نے شرکت کی ۔
خواتین اور بچوں کی ترقیات کی وزارت
خواتین واطفال کی ترقی کی وزارت کے ذریعہ اٹھائے گئے اقدامات کی صورت حال
نئی دہلی ، یکم ؍دسمبر: خواتین واطفال کی ترقیات کی مرکزی وزیرمحترمہ اسمرتی زوبن ایرانی نے آج راجیہ سبھا میں تحریری جواب میں معلومات فراہم کرتے ہوئے بتایاکہ فی الحال ملک بھرمیں 7075پروجیکٹوں اور 1389110 آپریشنل آنگن واڑی مراکز کے ذریعہ آنگن واڑی خدمات اسکیم، نافذ کیاجارہاہے ۔ جس میں 9.06کروڑمستفدین کو شامل کیاگیاہے ۔
ملک بھرمیں غذائی قلت کے مسئلے سے نمٹنے کے لئے بچوں میں غذائیت کے نتائج کو بہتربنانے کی خاطر حکومت درج ذیل اقدامات کررہی ہے ۔
- حکومت نے غذائی قلت کے مسئلے کو اعلیٰ ترجیح دی ہے اور بچوں کی فلاح وبہبود سے متعلق مربوط خدمات  کے تحت آنگن واڑی خدمات ، نوعمر لڑکیوں کے لئے اسکیم اور پردھان منتری وندنا یوجنا  جیسی اسکیموں کو نافذ کررہی ہے ۔آنگن واڑی خدمات اسکیم کے تحت گرم پکاہواکھانا ، صبح کا ناشتہ اور گھرلے جانے کے راشن کی شکل میں غذائیت فراہم کی گئی ہیں ۔
- 8مارچ ، 2018کو پوشن ابھیان کی شروعات کی گئی تھی ، جس کا مقصد ملک میں منظم اور نتائج پرمبنی عمل کے ذریعہ مرحلہ وارطریقے سے غذائی قلت کے مسئلہ کو کم کرنا ہے ۔
- حکومت نے بجٹ 22-2021میں پوشن 2.0کے لئے کئے گئے اعلان کے تحت صحت وتندرستی ،بیماری اور غذائی قلت سے نمٹنے جیسے امورپرتوجہ دینے کے ساتھ غذائیت کے سازوسامان ، ترسیل ، رسائی اور نتائج کو مستحکم بنانے کے لئے اقدامات کئے ہیں۔ غذائی معیار اورٹیسنگ کو بہتربنانے ، ترسیل کو مستحکم بنانے اور حکمرانی میں بہتری کے لئے ایک مضبوط آئی سی ٹی پلیٹ فارم ، پوشن ٹریکر کے تحت ٹکنالوجی سے فائدہ اٹھانے کے لئے بھی اقدامات کئے گئے ہیں ۔ حکومت نے غذائی تحفظ اور معیاری ایکٹ 2006 اوراس کے بعد جو ضابطے بنائے گئے ہیں ، کے تحت طے شدہ معیارکے مطابق غذائی معیارکو یقینی بنانے کے لئے ریاستوں اورمرکزکے زیرانتظام علاقوں کو مشورہ دیا ہے ۔ریاستوں اور مرکزکے زیرانتظام علاقوں کو سوئے تغذیہ اوربیماریوں سے متعلق مسائل کی روک تھام کے لئے آیوش سسٹم کے استعمال کو فروغ دینے کا بھی مشورہ دیاگیاہے ۔ آنگن واڑی مراکز پر پوشن واٹیکا کے فروغ کی حمایت کے لئے پروگرام کی بھی شروعات کی گئی ہے تاکہ غذائیت کے طریقہ کارمیں روایتی علم کا فائدہ اٹھاتے ہوئے غذائی تنوع کے فرق کو پوراکیاجاسکے ۔
- اضافی غذائیت کی ترسیل اور 13جنوری ، 2021 تک غذائی نتائج کا پتہ لگانے کی خاطر شفافیت اورجواب دہی کے لئے رہنما ہدایات جاری کئے گئے ہیں ۔
- عالمگیر حفاظتی ٹیکہ پروگرام  کے تحت بھارت سرکاررسائی اور سہولت پرمبنی ٹیکہ کاری س کے ذریعہ حفاظتی ٹیکوں کی خدمات فراہم کررہی ہے ۔ ٹیکہ لگانے کے معمول کی سرگرمیوں میں وقتاًفوقتاًتیزی آرہی ہے ۔مشن اندردھنش اور
- تیز تراندردھنش وقت وقت پر ٹیکہ کاری ،جزوی طورپر ٹیکہ کاری اور جن بچوں کو ٹیکہ کاری نہیں کی گئی ہے ، ان کے لئے مشن کام کررہاہے ۔مزید یہ کہ الیکٹرانک اور پرنٹ میڈیا جیسے ریڈیو ، ٹیلی ویژن ، پوسٹر، اشتہار ، سوشل میڈیا پلیٹ فارم وغیرہ کے ذریعہ نسلی مطالبات کے لئے مختلف سرگرمیاں انجام دی جارہی ہیں ۔ گزشتہ دوسالوں کے اندرتمل ناڈو میں آنگن واڑی سروس اسکیم کے تحت فنڈ مختص کئے گئے ہیں ، اوراس کا استعمال کیاگیاہے ۔اس کی تفصیلات مندرجہ ذیل ہیں :

|
|
2019-20
|
|
2020-21
|
|
APIP Approved
|
|
Funds released
|
|
Funds Utilized
|
|
APIP Approved
|
|
Funds released
|
|
Funds Utilized
|
|
74671.97
|
|
64868.45
|
|
65280.11
|
|
75438.25
|
|
61071.19
|
|
63229.50
خواتین اور بچوں کی ترقیات کی وزارت
محترمہ مینکاگاندھی نے’’ ویب ونڈر وومین‘‘ کی عزت افزائی کی
نئی دہلی،06 ؍ مارچ، خواتین اور بچوں کی ترقی کی وزارت نے ایسی خواتین کی غیر معمولی کامیابیوں کے اعتراف کے لئے ، جو سوشل میڈیا کے ذریعے سماجی اصلاحات کی مہم چلارہی ہیں ، ’’ویب ونڈ ر وومین‘‘ تقریب کا انعقاد کیا۔ ایک جامع تحقیقی عمل کے بعد منتخب کی گئی 30 ایسی خواتین کی آج نئی دلی میں خواتین اور بچوں کی ترقی کی مرکزی وزیر محترمہ مینکا سنجے گاندھی نے عزت افزائی کی۔
ٹوئیٹر انڈیا اور بریک تھرو انڈیا کے اشتراک سے منعقد اس تقریب کا مقصد پوری دنیا میں ایسی بھارتی خواتین کے کارناموں کا اعتراف کرنا ہے ، جنہوں نے سماج میں تبدیلی لانے کی خاطر مثبت مہم چلانے کے لئے سوشل میڈیا کی قوت کا استعمال کیا ہے۔
خواتین اور بچوں کی ترقی کی مرکزی وزیر محترمہ مینکا سنجے گاندھی نے کہا کہ آن لائن خواتین ، اگرچہ بہت کم ہوں، بہت قوت والی آواز رکھتی ہیں۔ ویب ونڈر وومین ایسی آوازوں کا اعتراف کرنے ، ان کی عزت افزائی کرنے اور حوصلہ افزائی کرنے کی ایک مہم ہے، جو اپنی ہی صلاحیت سے سوشل میڈیا پلیٹ فارم پر اثر انداز ہوئی ہیں۔
خواتین اور بچوں کی ترقی کی وزیر نے 10 ججوں کے ایک پینل کے ساتھ ایسی 30 خواتین کا انتخاب کیا جنہوں نے سوشل میڈیا کے ذریعے سماج پر مثبت اثر ڈالا ہے۔ ان خواتین کا انتخاب میڈیا ، بیداری پیدا کرنے ، قانون ، صحت ، حکومت ، خوراک ، ماحولیات ، ترقی ، کاروبار اور آرٹ کے شعبوں سے وابستہ مختلف زمروں سے موصولہ 240 نامزدگیوں سے کیا گیا ہے۔
8 مارچ کو وزارت ایسی خواتین کی عزت افزائی کر تی ہے، جنہوں نے سماج کے تئیں گراں قدر تعاون کیا ہے لیکن جو ناری شکتی پروسکار سے سرفراز نہیں ہوسکی ہیں، جو صدر جمہوریہ راسٹرپتی بھون میں خواتین کو عطا کرتے ہیں۔ ان پروسکاروں کے ساتھ ساتھ وزارت نے ایسی خواتین کے اعتراف کے لئے نیا نظام شروع کیا ہے جنہوں نے روایتی حدود سے تجاوز کرتے ہوئے غیر معمولی شعبوں میں نمایاں کارکردگی کا مظاہرہ کیا ہے۔ 2018 میں وزارت نے ’’ فرسٹ لیڈیز ‘‘ کی پہل شروع کی ہے ، جس کا مقصد ایسی غیر معمولی خواتین کی عزت افزائی کر نا ہے جنہوں نے اپنے اپنے شعبوں میں پہلا سنگ میل قائم کیا ہے۔ 2015 میں وزارت نے فیس بک کے اشتراک سے ایسی 100 خواتین کا انتخاب کرنے کا سلسلہ شروع کیا تھا جنہوں نے عوامی کام کے مختلف شعبوں میں شاندار کارکردگی کا مظاہرہ کیا ہو۔ ان خواتین کی میزبانی صدر جمہوریہ ہند کی طرف سے کی گئی تھی، ویب ونڈر وومین کامیاب خواتین کے اعتراف میں وزارت کی ایک اور پہل ہے۔
۔۔۔۔۔۔۔۔۔۔۔۔۔۔۔۔

U-1411
(Visitor Counter : 53
وزیراعظم کا دفتر
قبائلی بچوں کا موسیقی بینڈ 31 اکتوبر کو، کیوڑیا میں وزیر اعظم کے سامنے اپنے فن کا مظاہرہ کرے گا
وہ بچے جو کبھی امباجی مندر میں بھیک مانگتے تھے، اب وزیراعظم کی حوصلہ افزائی کے بعد، کیوڑیا میں اپنے فن کا مظاہرہ کریں گے
بینڈ نے اس سے قبل 30 ستمبر کو ،وزیراعظم کے امباجی کے دورے کے دوران بھی، اپنے فن کا مظاہرہ کیا تھا
بناسکانٹھا ضلع کے امباجی قصبے کے قبائلی بچوں کا ایک موسیقی بینڈ 31 اکتوبر کو کیوڑیا میں وزیر اعظم کے سامنے اپنے فن کا مظاہرہ کرے گا۔ وزیر اعظم راشٹریہ ایکتا دیوس کے موقع پر کیوڑیا جائیں گے۔
یہ پہلی بار نہیں ہے کہ موسیقی بینڈ وزیراعظم کے لیے اپنے فن کا مظاہرہ کرے گا۔ 30 ستمبر، 2022 کو، جب وزیر اعظم نے امباجی، گجرات کا دورہ کیا تھا اور 7200 کروڑ روپے سے زیادہ مالیت کے مختلف ترقیاتی پروجیکٹوں کا سنگ بنیاد رکھا تھااور قوم کے نام تھا، تو بینڈ نے وزیر اعظم کا استقبال کرتے ہوئے ، جب وہ عوامی تقریب کے لیے آرہے تھے، پرفارم کیا تھا۔
وزیر اعظم نے نوجوان بینڈ کی کارکردگی کو نہ صرف سراہا اور ان سے لطف اندوز ہوئے ،بلکہ اس بات کو یقینی بنایا کہ وہ عوامی تقریب شروع ہونے سے پہلے ان سے ذاتی طور پر بات چیت کریں۔ اپنے نوجوان دوستوں کی حوصلہ افزائی کے لیے وزیر اعظم نے ان کے ساتھ ایک گروپ فوٹو بھی لیا۔
ان قبائلی بچوں کی کہانی، جنہوں نے موسیقی کی ایسی غیر معمولی مہارتیں سیکھی ہیں،قابل ذکر ہے۔ بچے کبھی اپنی بنیادی ضروریات اور تعلیم حاصل کرنے کے مواقع کے لیے جدو جہدکرہے تھے۔ وہ اکثر امباجی مندر کے قریب پائے جاتے تھے، جہاں وہ زائرین کے سامنے بھیک مانگا کرتے تھے۔ امباجی میں واقع شری شکتی سیوا کیندر نامی ایک مقامی این جی او نے ایسے بچوں کے ساتھ کام کیا، تاکہ انہیں نہ صرف تعلیم دی جائے بلکہ ان کی مہارتوں کی نشاندہی بھی کی جائے ،جن میں وہ اچھے ہیں۔ غیر سرکاری تنظیم شری شکتی سیوا کیندر نے موسیقی بینڈ کے ساتھ قبائلی بچوں کو بھی ہنر مند بنایا۔
وزیر اعظم نے نوجوان بینڈ کی کارکردگی سے اتنا لطف اٹھایا اور اس کی تعریف کی کہ انہوں نے اس بات کو یقینی بنایا کہ بینڈ کو 31 اکتوبر کو راشٹریہ ایکتا دیوس کے موقع پر کیوڑیا میں مدعو کیا گیا ، تاکہ وہ بھی اس تاریخی دن میں حصہ لے سکیں اور اپنے فن کا مظاہرہ کر سکیں۔
31 اکتوبر کو وزیر اعظم کیوڑیا جائیں گے اور سردار پٹیل کو ان کی 147 ویں یوم پیدائش پر خراج عقیدت پیش کریں گے۔ وہ ایکتا دیوس پریڈ میں بھی شرکت کریں گے اور لال بہادر شاستری نیشنل اکیڈمی آف ایڈمنسٹریشن میں فاؤنڈیشن کورس سے گزرنے والے مختلف سول سروسز سے تعلق رکھنے والے آفیسر ٹرینیز سے بھی بات چیت کریں گے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U-11961
(
صحت اور خاندانی بہبود کی وزارت
ڈاکٹر ہرش وردھن نے اتر پردیش میں کووڈ – 19 سے نمٹنے کی تیاریوں اور مناسب رویہ کا جائزہ لیا
نئی لّی ، 23 اکتوبر / صحت اور خاندانی بہبود کے مرکزی وزیر ڈاکٹر ہرش وردھن نے آج ویڈیو کانفرنسنگ کے ذریعے اتر پردیش کے صحت اور طبی تعلیم کے وزیروں اور دیگر سینئر عہدیداروں کے ساتھ کووڈ – 19 کی تیاریوں اور کووڈ کے متناسب رویہ کو یقینی بنانے کے لئے اقدامات کا جائزہ لیا ۔
ڈاکٹر ہرش وردھن نے کووڈ – 19 سے نمٹنے کے لئے کورونا جانبازوں کی کوششوں کی ستائش کی ۔ انہوں نے بتایا کہ پچھلے تین ماہ میں ملک میں کووڈ کے پیمانوں میں قابلِ قدر بہتری آئی ہے ۔ انہوں نے کہا کہ ایک دن میں 95000 سے زیادہ معاملات درج کئے جانے سے لے کر رفتہ رفتہ یومیہ معاملات 55000 سے کم ہو گئے ہیں ۔ بھارت میں صحت یابی کی شرح 90 فی صد کے قریب پہنچ رہی ہے ۔ شرح اموات میں بھی کمی آ رہی ہے ۔ سی ایف آر کی شرح 1.51 فی صد ہے اور یہ 1 فی صد سے کم کے ہدف کی جانب بڑھ رہی ہے ۔
انہوں نے مزید کہا کہ زیر ِ علاج مریضوں کی تعداد 7 لاکھ سے بھی کم ہے اور مریضوں کے دوگنے ہونے کی شرح میں اضافہ ہوا ہے اور اب یہ 97.2 دن ہو گئی ہے ۔ ہم نے ، جو سفر صرف ایک لیب کے ساتھ شروع کیا تھا ، اُس میں کافی اضافہ ہوا ہے اور ملک میں اب تقریباً 2000 لیبس ہیں ۔ پورے ملک میں ٹسٹ کی کل تعداد 10 کروڑ سے تجاوز کر گئی ہے ۔ یہ ایک مثبت علامت ہے کہ ہم درست سمت میں آگے بڑھ رہے ہیں ۔
ڈاکٹر ہرش وردھن نے کہا کہ کووڈ – 19 سے نمٹنے کے لئے مناسب اقدامات کئے جا رہے ہیں لیکن ملک میں کووڈ کی صورتِ حال کا تعین کرنے کے لئے اگلے تین مہینے فیصلہ کن ثابت ہوں گے ۔ اگر ہم مناسب احتیاط برتتے ہیں اور آنے والے تہواروں اور سردی کے موسم میں کووڈ سے متعلق مناسب سلوک پر عمل کرتے ہیں تو ہم کورونا سے لڑنے میں بہتر پوزیشن میں ہوں گے ۔ انہوں نے مزید کہا کہ اتر پردیش جیسی بڑی ریاست کے لئے یہ بہت اہم ہے کہ سادہ احتیاطی اقدامات پر زیادہ سے زیادہ زور دیا جائے ، جو کورونا وائرس کو پھیلنے سے روکنے میں کافی موثر ہیں ۔ ان میں ماسک لگانا ، خاص طور پر عوامی مقامات پر ماسک لگانا ، ہاتھ دھونا اور سانس لینے سے متعلق ہدایات پر عمل کرنا شامل ہے ۔ ڈاکٹر وردھن نے ، اُن اضلاع کے عہدیداروں سے بھی بات کی ، جہاں نئے معاملات یا اموات کی شرح میں اضافہ ہوا ہے ۔
انہوں نے بتایا کہ آج کی تاریخ تک اتر پردیش میں شرح اموات 1.46 ہے ، جو قومی اوسط سے کم ہے ۔ ریاست میں صحت یابی کی شرح بھی  قومی صحت یابی کی شرح سے زیادہ ہے ۔ ٹسٹ میں مثبت پائے جانے والے ٹسٹ کی شرح بھی 3.44 فی صد ہے ۔
ڈاکٹر ہرش وردھن نے زور دے کر کہا کہ ریاست کو ٹسٹ کرنے ، نگرانی کرنے ، رابطوں کا پتہ لگانے اور جلد تشخیص پر توجہ دینے کی ضرورت ہے تاکہ شرح اموات کو کم سے کم رکھا جا سکے ۔ انہوں نے اتر پردیش میں ، اُن بچوں کی ٹیکہ کاری کی کوششوں کی ستائش کی ، جو کورونا کی وجہ سے ٹیکے لگانے سے رہ گئے تھے ۔
اس میٹنگ میں صحت کے مرکزی سکریٹری جناب راجیش بھوشن ، ایڈیشنل سکریٹری محترمہ آرتی آہوجا ، صحت اور خاندانی بہبود کی وزارت میں جوائنٹ سکریٹری جناب لو اگروال بھی موجود تھے ۔ اس کے علاوہ ، ریاست کے دیگر سینئر عہدیداروں نے بھی ورچوول طریقے سے میٹنگ میں شرکت کی ۔
۔۔۔۔۔۔۔۔۔۔۔ ۔۔۔۔۔۔۔۔۔۔ ۔۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔ ۔۔۔ ۔۔۔۔۔۔۔۔۔۔
 
U. No. 6657
(Visitor Counter : 121
وزارت آیوش
آل انڈیا انسٹی ٹیوٹ آف آیوروید نے جاپان کے نیشنل انسٹی ٹیوٹ آف ایڈوانسڈ انڈسٹریل سائنس اینڈ ٹیکنولوجی کے ساتھ ایک مفاہمت نامہ پردستخط کئے
آیوش کی وزارت کے تحت بھارت میں آیوروید کے ایک اعلیٰ ادارے ، دی آل انڈیا انسٹی ٹیوٹ آف آیوروید  نے تعلیمی اداروں کے قیام کے لئے نیشنل انسٹی ٹیوٹ آف ایڈوانسڈ انڈسٹریل سائنس اینڈ ٹیکنولوجی  جاپان کے ساتھ ایک مفاہمت نامہ  پردستخط کئے ہیں ۔ اے آئی ایس ٹی ایک معروف اورجاپان میں تحقیق سے متعلق سب سے بڑی سرکاری تنظیموں میں سے ایک ہے ۔ جو ٹیکنولوجیوں اوراختراعی تکنیکی کام کی داغ بیل اوراسے کاروباری استعمال کے درمیان خامیوں کو دورکرنے پرتوجہ مرکوز کرتی ہے ۔
ا س مفاہمت نامہ پر اے آئی آئی اے کی ڈائریکٹر پروفیسر تنوجہ نیساری اور لائف سائنس اینڈ بائیوٹیکنولوجی کے محکمے کے ڈائریکٹرجنرل ڈاکٹرتمورا تومر ہیرو نے دستخط کئے ۔ جوآن لائن موجودتھے ۔ اس تقریب میں لائف سائنس اینڈ بائیو ٹیکنولوجیر کے محکمے- اے آئی ایس ٹی –انڈیا ڈی اے آئی ایل اے بی کے سربراہ ،ممتاز سینئرمحقق رینو وادھوا بھی موجودتھے ۔ جن کی کوششوں نے ، اس اشتراک کو حقیقت کی شکل دینے میں اہم کردار اداکیا۔ اس موقع پرورچول طورپر موجود دیگرممتاز شخصیات میں آیوش کی وزارت کے صلاح کارڈاکٹر منوج نیساری ، اے آئی ایس ٹی جاپان کے ڈائریکٹرڈاکٹر چیبا ، اے آئی ایس ٹی کے پرنسپل سینئر تحقیق کارڈاکٹراوہمیا یوشی ہیرو، اے آئی ایس ٹی کے لائف سائنس اوربائیوٹیکنولوجی کے محکمے کے مدعو سینئرتحقیق کار، ڈاکٹرسنیل کو ل ، اور آیوش کی وزارت کی نمائندہ محترمہ شیلا ٹرکی بھی شامل تھیں ۔
اے آئی آئی اے کا اس مفاہمت نامے پردستخط کئے جانے کا مقصد ، قومی اوربین الاقوامی دونوں سطحوں پر ادارے کی تحقیق سے متعلق سرگرمیوں کو فروغ دینا ہے ۔ اس مفاہمت نامے کی بدولت ، دونوں ملک تحقیق سے متعلق تعاون کو فروغ دیں گے اورروایتی طریقہ علاج کے بھارتی آیوروید کے نظام کے شعبے میں صلاحیت سازی کو فروغ دیں گے ۔ یہ سبھی سرگرمیاں آیوش کی وزارت کی معاؤنت سے انجام دی جائیں گے ۔
ان شراکت دارو ں کی بدولت ، جن سرگرمیوں کے انعقاد کا منصوبہ بنایاگیاہے ، ان میں آیوروید کے شعبے میں تحقیقی سرگرمیاں شامل ہیں ۔ ان سرگرمیوں میں آیوروید سے متعلق اصولوں اورطریق علاج کے روایتی طریقہ علاج کے ساتھ ارتباط کی غرض سے ثبوت پرمبنی رہنما ہدایات تیارکرنے کے مقصدکے ساتھ ، ڈیزائن اورانجام دہی سے متعلق مطالعات شامل ہیں اوراس کے تحت جاپان میں آیوروید کے استعمال کے لئے حفاظت کے معیارات اورضوابط کو وضع کیاجائے گا۔
اے آئی آئی اے نے پہلے ہی یوروپین اکیڈمی آف آیوروید ۔نرنسٹین جرمنی ، ویسٹرن سڈنی یونیورسٹی آسٹریلیا، گراز میڈیکل یونیورسٹی ، آسٹریا، کالج آف میڈیکل ، برطانیہ ، لندن اسکول آف ہائی جین اینڈ ٹروپیکل میڈیسین برطانیہ اور فیڈرل یونیورسٹی آف ریوڈی جنیرو، برازیل کے ساتھ مفاہمت نامے کرلئے ہیں ۔